35 beseer in Limpopo-ongelukDie ongeluk op 27 Maart 2015 by Sebediela-afrit in Limpopo Foto: ER24 Minstens 35 persone is Vrydag op die R101 by die Sebediela-afrit in Limpopo beseer toe ŉ bus en ŉ vragmotor mekaar getref het. “Van die persone was nog in die wrakke vasgekeer toe paramedici by die toneel opgedaag het,” het Chitra Bodasing, woordvoerder van ER24, in ŉ verklaring gesê. “Die ander pasiënte het in die straat en op die sypaadjie gelê.” Volgens Bodasing het die persone geringe tot kritieke beserings opgedoen. “Een van die kritiek beseerde persone moes met ŉ helikopter na ŉ hospitaal geneem word,” het sy gesê. Die ander pasiënte is met ambulanse na plaaslike hospitale geneem. Die oorsaak van die ongeluk is nog nie duidelik nie.